



Előterjesztés Zalakaros Város Önkormányzat Képviselőtestülete 2023. június 12-i ülésére

Tárgy: 
Zalakaros Város Önkormányzata a TOP_PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárások lebonyolítására és a felelős akkreditált közbeszerzési szaktanácsadói feladatok ellátására

Készítette: Illés Gabriella, projektmenedzser

Tisztelt Képviselőtestület!

Zalakaros Város Önkormányzata a Támogató 2023.04.27-i döntése alapján 290 697 033 Ft támogatásban részesült a Zalakaroson 2021-ben átadott rendezvénytér és látogatóközpont gyógyhelyi komplexum szolgáltatásaihoz kapcsolódó infrastrukturális fejlesztésre és a működés során feltárt tapasztalatokra épülő szolgáltatási elemek telepítésére, valamint az aktív turizmus (kerékpáros, bakancsos, sport) keretében a településre és környékére érkezők számára családi pihenőhely kialakítását valamint a szabadidő aktív eltöltését szolgáló elemek telepítésére. 
[bookmark: _GoBack]Jelen előterjesztésben a tervezett projektelemek megvalósításához kapcsolódó a közbeszerzési eljárások lefolytatásához közbeszerzési szaktanácsadói feladatok ellátásra vonatkozó ajánlati felhívásról szükséges döntést hozni, a meghívotti kör pontosítása mellett.
A beszerzésre kerülő szolgáltatást a pályázati forrás a vetítési alapot képező tevékenységek összértékének 1 %-ig biztosítja (bruttó 2 716 794 Ft) értékben.

Határozati javaslat: 
A Képviselőtestület: 
1. Egyetért azzal, hogy Zalakaros Város Önkormányzata, a TOP_PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. Felhatalmazza a polgármestert az ajánlatételi felhívás aláírására és kiküldésre.
3. A pénzügyi fedezet végleges meghatározására a beérkezett ajánlatok ismeretében kerül sor.

Határidő:             azonnal
Felelős:               Novák Ferenc polgármester
Operatív felelős: Illés Gabriella, projektmenedzser


Zalakaros, 2023. június 12.

								Novák Ferenc 
								 polgármester


